  Виталий Пронин Шаерысьтымы спортэз яратӥсь семья.29-тӥ июне Кизнер каргуртысь спортъя «Юность» клубын ортчиз шаерысьтымы спортэз яратӥсь семьяослэн вожвылъяськонзы. Пусйыны кулэ, ӵапак Кизнерысь Беловъёслэн семьязы 2015-тӥ арын Россиысь вожвылъяськонын вормисе потӥз вал.  Таяз учыре Кизнере люкаськылӥзы Эгра, Балезино, Кияса, Сьӧлта, Алнаш, Вавож, Грак ёросъёсысь но Можга городысь семьяос.Соос, асьсэлэсь визитной карточказэс возьматэм сяна, спортъя эстафетаын кужымзэс эскеризы. Ӟырдыт нюръяськонын вормисе потӥзы Кизнерысь Кощеевъёс, соос табере Удмуртилэсь данзэ утёзы Россиысь ӵошатсконын. 2-тӥ но 3-тӥ луизы Можгаысь Нигматуллинъёс но Балезиноысь Максимовъёс.  